สมาพันธ์ฟุตบอลโอเชียเนีย

สมาพันธ์ฟุตบอลโอเชียเนีย (Oceania Football Confederation, Confédération du football d'Océanie) หรือ โอเอฟซี (OFC) เป็นสมาพันธ์ฟุตบอลที่ดูแลการจัดการแข่งขันฟุตบอลในพื้นที่ทวีปโอเชียเนีย โดยสมาพันธ์ฟุตบอลโอเชียเนียเป็น 1 ใน 6 สมาคมที่จัดการแข่งขันฟุตบอลทั่วโลกของฟีฟ่า สมาพันธ์ฟุตบอลโอเชียเนียก่อตั้งขึ้นในปี ค.ศ. 1966 มีสำนักงานใหญ่อยู่ที่เมืองออกแลนด์ ประเทศนิวซีแลนด์ สมาพันธ์ฟุตบอลโอเชียเนียจัดการแข่งขันภายในทวีปหลายรายการ ที่สำคัญคือ โอเอฟซีเนชันส์คัพ ฟุตบอลโลกรอบคัดเลือกโซนโอเชียเนีย โอเอฟซีวีเมนส์เนชันส์คัพและโอเอฟซี แชมเปียนส์ลีก ซึ่งผู้ชนะจะได้สิทธิ์เข้าร่วมการแข่งขันฟุตบอลชิงแชมป์สโมสรโลก
ชาติสมาชิกของสมาพันธ์ฟุตบอลโอเชียเนียเคยเข้าร่วมการแข่งขันรายการฟุตบอลโลก 4 ครั้ง โดยฟุตบอลทีมชาติออสเตรเลียผ่านการคัดเลือกเข้าแข่งขันฟุตบอลโลกในปี ค.ศ. 1974 และ ค.ศ. 2006 และฟุตบอลทีมชาตินิวซีแลนด์ในปี ค.ศ. 1982 และ ค.ศ. 2010 ในกรณีของฟุตบอลทีมชาติออสเตรเลีย แม้จะลาออกจากการเป็นสมาชิกของสมาพันธ์ฟุตบอลโอเชียเนียและเข้าสมัครเป็นสมาชิกใหม่ของสมาพันธ์ฟุตบอลเอเชียในปี ค.ศ. 2006 แต่ในขณะนั้นฟุตบอลทีมชาติออสเตรเลียเข้าแข่งขันรอบคัดเลือกในเขตโอเชียเนีย จึงนับได้ว่าการเข้าแข่งขันฟุตบอลโลกในครั้งนั้นมาจากตัวแทนของทวีปโอเชียเนีย

**ประวัติ**
สมาพันธ์ฟุตบอลโอเชียเนียเป็นเพียงสมาพันธ์เดียวเท่านั้น ที่ไม่มีโควตาโดยตรงในการเข้าแข่งขันฟุตบอลโลกตามรูปแบบการแบ่งโควตาในปัจจุบัน ฟุตบอลทีมชาติออสเตรเลียเป็นชาติสมาชิกของสมาพันธ์ฟุตบอลโอเชียเนียที่มีผลการแข่งขันดีที่สุดในการแข่งขันฟุตบอลโลก โดยสามารถเข้ารอบ 16 ทีมสุดท้ายในปี ค.ศ. 2006 ส่วนในอีก 3 ครั้งที่เหลือทั้งออสเตรเลียและนิวซีแลนด์ไม่สามารถผ่านเข้าสู่รอบต่อไปได้ ในการแข่งขัน 13 นัดของชาติสมาชิกโอเอฟซี พบว่ามีเพียงนัดเดียวเท่านั้นที่ชาติสมาชิกโอเอฟซีได้รับชัยชนะ คือ ฟุตบอลทีมชาติออสเตรเลียชนะฟุตบอลทีมชาติญี่ปุ่นในปี ค.ศ. 2006 ด้วยผล 3 – 1 ในขณะที่ฟุตบอลทีมชาตินิวซีแลนด์เป็นเพียงชาติเดียวที่ไม่พ่ายแพ้ต่อฟุตบอลทีมชาติอื่นในการแข่งขันฟุตบอลโลก ค.ศ. 2010 ที่แอฟริกาใต้ โดยเป็นผลเสมอทั้ง 3 นัด
ในส่วนการแข่งขันระดับทวีป ตัวแทนจากฟุตบอลทีมชาตินิวซีแลนด์เป็นผู้ชนะเลิศในการแข่งขันโอเอฟซีเนชันส์คัพ โอเอฟซี แชมเปียนส์ชิพรุ่นอายุต่ำกว่า 20 ปีและโอเอฟซี แชมเปียนส์ชิพรุ่นอายุต่ำกว่า 17 ปี มากกว่า 1 ครั้ง ในส่วนของฟุตบอลหญิง นิวซีแลนด์เป็นผู้ชนะเลิศการแข่งขับระดับทวีปทุกรายการที่สมาพันธ์ฟุตบอลโอเชียเนียเป็นผู้จัด อย่างไรก็ตามในส่วนของฟุตซอล เมื่อออสเตรเลียออกจากการเป็นสมาชิกของสมาพันธ์ฟุตบอลโอเชียเนียแล้ว ฟุตซอลทีมชาติหมู่เกาะโซโลมอนกลายมาเป็นทีมชาติที่แข็งแกร่งที่สุดในทวีป โดยเป็นผู้ชนะเลิศการแข่งขันฟุตซอลโอเชียเนียแชมเปียนส์ชิพทุกครั้งนับแต่นั้นมา สำหรับฟุตบอลชายหาด หมู่เกาะโซโลมอนมีโอกาสเข้าร่วมการแข่งขันฟุตบอลชายหาดโลก 5 ครั้งติดต่อกัน ในขณะที่ตาฮีติเป็นชาติที่ประสบความสำเร็จมากที่สุด โดยได้อันดับ 4 ในการแข่งขันปี ค.ศ. 2013
ในการแข่งขันระดับสโมสร สโมสรจากออสเตรเลียและนิวซีแลนด์เป็นผู้ชนะเลิศการแข่งขันโอเอฟซีแชมเปียนส์ลีก ซึ่งเป็นการแข่งขันระดับสโมสรที่สำคัญที่สุดของภูมิภาคทุกครั้ง ยกเว้นในปี ค.ศ. 2009 – 2010 เมื่อเฮการี ยูไนเต็ดจากประเทศปาปัวนิวกินีชนะการแข่งขันในปีนั้น

**สมาชิก**

**ชาติสมาชิก**

**อดีตสมาชิก**
 AUS: เป็นสมาชิกผู้ก่อตั้งสมาพันธ์ฟุตบอลโอเชียเนียในปี ค.ศ. 1966 แต่ออกจากการเป็นสมาชิกในปี ค.ศ. 2006 เพื่อเข้าร่วมเป็นสมาชิกของสมาพันธ์ฟุตบอลเอเชีย- TPE: เข้าร่วมเป็นสมาชิกของสมาพันธ์ฟุตบอลโอเชียเนียในปี ค.ศ. 1975 หลังจากสมาพันธ์ฟุตบอลเอเชียขับออกจากการเป็นสมาชิกภาพ ฟุตบอลหญิงทีมชาติจีนไทเปเป็นผู้ชนะเลิศการแข่งขันโอเอฟซีวีเมนส์เนชันส์คัพ 2 ครั้ง ในปี ค.ศ. 1989 สมาคมฟุตบอลจีนไทเปเข้าร่วมเป็นสมาชิกของสมาพันธ์ฟุตบอลเอเชียอีกครั้ง

**สมาชิกสมทบ**
สมาคมฟุตบอลในทวีปโอเชียเนียเป็นสมาชิกสมทบของสมาพันธ์ฟุตบอลโอเชียเนีย 3 ประเทศ โดยที่ไม่ได้เป็นสมาชิกสมบูรณ์ของสมาพันธ์ฟุตบอลโอเชียเนียและสหพันธ์ฟุตบอลระหว่างประเทศ จึงมีสิทธิ์เข้าร่วมการแข่งขันที่จัดโดยสมาพันธ์ฟุตบอลโอเชียเนียเท่านั้น ไม่สามารถเข้าร่วมการแข่งขันที่จัดโดยสหพันธ์ฟุตบอลระหว่างประเทศได้

**อดีตสมาชิกสมทบ ==== - ISR: เข้าร่วมเป็นสมาชิกสมทบของสมาพันธ์ฟุตบอลโอเชียเนีย หลังจากออกจากการเป็นสมาชิกของสมาพันธ์ฟุตบอลเอเชีย ในปี ค.ศ. 1991 สมาคมฟุตบอลอิสราเอลออกจากการเป็นสมาชิกสมทบของสมาพันธ์ฟุตบอลโอเชียเนียและเข้าร่วมเป็นสมาชิกของยูฟ่า- MNP: เป็นสมาชิกสมทบของสมาพันธ์ฟุตบอลโอเชียเนียจนถึงปี ค.ศ. 2009 หลังจากนั้นเป็นต้นมาเข้าร่วมเป็นส่วนหนึ่งของสมาพันธ์ฟุตบอลเอเชีย- PLW: เข้าเป็นสมาชิกสมทบของสมาพันธ์ฟุตบอลโอเชียเนียในปี ค.ศ. 2007 ในปี ค.ศ. 2009 สมาคมฟุตบอลปาเลาแสดงความจำนงค์เข้าร่วมสมาพันธ์ฟุตบอลเอเชีย โดยในขณะนี้อยู่ระหว่างการดำเนินการ

**ไม่ได้เป็นสมาชิก**
 Marshall Islands หมู่เกาะมาร์แชลล์- Micronesia- Nauru นาอูรู- Palau อดีตสมาชิกสมทบโอเอฟซี และกำลังอยู่ในระหว่างการขอเป็นสมาชิกเอเอฟซี- Guam เป็นสมาชิกเอเอฟซี- Northern Mariana Islands อดีตสมาชิกสมทบโอเอฟซี ปัจจุบันเป็นสมาชิกเอเอฟซี

**การแข่งขันที่จัดโดยโอเอฟซี**
 โอเอฟซีเนชันส์คัพ การแข่งขันระหว่างทีมชาติ- โอเอฟซีแชมเปียนส์ลีก การแข่งขันระหว่างทีมสโมสร- โอเอฟซีเพรสสิเดนท์สคัพ การแข่งขันระหว่างทีมสโมสร

**ทีมที่ผ่านเข้ารอบฟุตบอลโลก**

**ชาย**
เหตุการณ์- 1930 – ไม่มี- 1934 – ไม่มี- 1938 – ไม่มี- 1950 – ไม่มี- 1954 – ไม่มี- 1958 – ไม่มี- 1962 – ไม่มี- 1966 – ไม่มี- 1970 – ไม่มี- 1974 – ออสเตรเลีย- 1978 – ไม่มี- 1982 – นิวซีแลนด์- 1986 – ไม่มี- 1990 – ไม่มี- 1994 – ไม่มี- 1998 – ไม่มี- 2002 – ไม่มี- 2006 – ออสเตรเลีย- 2010 – นิวซีแลนด์- 2014 – ไม่มี- 2018 – ไม่มี- 2022 – ไม่มี- 2026 – 

**หญิง**
ตารางต่อไปนี้แสดงถึงตัวแทนโอเอฟซีที่เข้าแข่งขันฟุตบอลโลกหญิง เรียงตามจำนวนครั้งที่เข้าร่วม

**อันดับทีมชาติ**
 ปรับปรุงล่าสุด:
** ทีมชาติฟุตบอลชาย – 1 ตุลาคม 2015 –
** ทีมชาติฟุตบอลหญิง – 25 กันยายน 2015 –

**อ้างอิง**

**แหล่งข้อมูลอื่น**
 เว็บไซต์ทางการ en- Oceania Football Confederation. SoccerLens.com. สืบค้นเมื่อ 10 กันยายน 2010.
หมวดหมู่:องค์กรฟุตบอล
หมวดหมู่:ฟุตบอลในเขตโอเชียเนีย